**МЕТОДИКА И КРИТЕРИИ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ „ТЕХНИЧЕСКА ПОМОЩ ЗА ИНВЕСТИЦИИ В ЗООЛОГИЧЕСКИ ГРАДИНИ”, ПРИОРИТЕТ 3, ПРОГРАМА „ОКОЛНА СРЕДА 2021-2027 г.“**

|  |  |  |  |
| --- | --- | --- | --- |
| **№** | **Критерий** | **ДА/НЕ/НП** | **Елементи на проверката** |
| ***Административно съответствие и допустимост*** | | | |
| 1. | Кандидатът е представил всички документи, които се изискват за целите на кандидатстването, описани в съответния раздел от условията за кандидатстване, като документите, за които е указано, са подписани и приложени във формата, посочен в същия раздел. |  | Извършва се проверка за съответствие на документите от секция „Прикачени електронно подписани документи“ във Формуляра за кандидатстване, с изискуемите такива съгласно раздел 24. „Списък на документите, които се подават на етап кандидатстване“ от условията за канидатстване. |
| 2. | Кандидатът е допустим съгласно условията за кандидатстване. |  | Извършва се проверка на съответствието на информацията в секция „Основни данни“ за кандидата от Формулярa за кандидатстване в ИСУН с изискванията и условията на Раздел 11. „Допустими кандидати“ от условията за кандидатстване. |
| 3. | Партньорът е допустим съгласно условията за кандидатстване. |  | Извършва се проверка на съответствието на информацията в секция „Основни данни за кандидата“ от Формулярa за кандидатстване в ИСУН с изискванията и условията на Раздел 12. „Допустими партньори“ от условията за кандидатстване. |
| 4. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. |  | Извършва се проверка на информацията в справката към електронна декларация „Обща“ във Формуляра за кандидатстване, както и в системата ИСУН. При възникване на съмнение за риск от двойно финансиране, се изисква информация от съответния компетентен орган и/или от конкретния бенефициент, от когото се изисква да представи резюмета на проекти или дейности, за които е установен риск от двойно финансиране по образец, предоставен от оценителната комисия. |
| 5. | Дейностите, за които се иска финансиране от програмата, са допустими съгласно условията за кандидатстване. |  | Извършва се проверка на съответствието на дейностите, включени в проекта и посочени в секция „План за изпълнение/ Дейности по проекта“ от Формуляра за кандидатстване, и указанията на раздел 13. „Дейности, допустими за финансиране от условията за кандидатстване“. |
| 6. | Проектът не е бил физически завършен или изцяло осъществен към датата на подаване на проектното предложение от бенефициента, независимо дали всички свързани плащания са направени или не от бенефициента. |  | Извършва се проверка на секция „Е-Декларации“ от Формуляра за кандидатстване. |
| 7. | Териториалният обхват за изпълнение на проектното предложение съответства на посочения в съответния раздел от условията за кандидатстване. |  | Извършва се проверка на съответствието на информацията в секция „Основни данни“ от Формулярa за кандидатстване в ИСУН с изискванията и условията на раздел 5.“Териториален обхват“ от условията за кандидатстване. |
| 8. | В проектното предложение са заложени посочените индикатори съгласно условията за кандидатстване и е посочен източникът за тяхното отчитане. |  | Извършва се проверка на съответствието на информацията в секция „Индикатори“ във Формуляра за кандидатстване с изискванията на раздел 7. „Индикатори (показатели)“ от условията за кандидатстване. |
| 9. | Обявени са процедури за обществени поръчки за всяка една от дейностите по проекта, предвидени за изпълнение от външен изпълнител. |  | Извършва се проверка на информацията, представена в секция „Прикачени електронно подписани документи“ във Формуляра за кандидатстване, с указанията на раздел 24. „Списък на документите, които се подават на етап кандидатстване“ от условията за кандидатстване и съответствието й с информацията, налична в ЦАИС ЕОП. |
| ***Оценка за качество*** | | | |
| 1. | Проектът допринася за постигането на целите на процедурата. |  | Извършва се проверка за съответствие на информацията от секция „Основни данни“ във Формуляра за кандидатстване с тази в раздел 6. „Цели на предоставяната безвъзмездна финансова помощ по процедурата и очаквани резултати“ от условията за кандидатстване. |
| 2. | Бюджетът на проектното предложение е попълнен съгласно изискванията и указанията, посочени в съответния раздел на условията за кандидатстване. |  | Извършва се проверка на съответствието на бюджета, попълнен в секция „Бюджет“ във Формуляра за кандидатстване, с изискванията на раздел 14. „Категории разходи, допустими за финансиране“ на условията за кандидатстване и Приложението с указания за попълване на формуляра за кандидатстване по процедурата. |
| 3. | Исканото финансиране (безвъзмездна финансова помощ) се отнася само за допустими разходи. |  | Извършва се проверка на съответствието на попълнените разходи в секция „Бюджет“ и на стойностите на отделните дейности, попълнени в секция „План за изпълнение/ Дейности по проекта“ във Формуляра за кандидатстване, с изискванията на раздел 14. „Категории разходи, допустими за финансиране“ от условията за кандидатстване. |
| 4. | Общата стойност на допустимите разходи не надхвърля максималния размер на БФП, определен по процедурата, съгласно условията за кандидатстване. |  | Извършва се проверка на съответствието на попълнената стойност в секция „Бюджет“ с изискванията на раздел 9. „Минимален (ако е приложимо) и максимален размер на безвъзмездната финансова помощ за конкретен проект“ от условията за кандидатстване. |
| 5. | Стойността на отделните дейности е определена въз основа на анализ на остойностяването, съгласно изискванията на условията за кандидатстване. |  | Извършва се проверка на съответствието на стойностите, попълнени в секция „План за изпълнение/ Дейности по проекта“ във Формуляра за кандидатстване, с представения Анализ на остойностяването в секция „Прикачени електронно подписани документи“ от същия, както и дали анализът на остойностяването е изготвен съгласно указанията на раздел 14. „Категории разходи, допустими за финансиране“ на условията за кандидатстване.  В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност. |
| 5. | Графикът за изпълнение на дейностите е съобразен с максималния срок за изпълнение на дейностите, указан в условията за кандидатстване. |  | Извършва се проверка на съответствието на графика на дейностите от секция „План за изпълнение/ Дейности по проекта“ във Формуляра за кандидатстване със срока, посочен в поле „Срок на изпълнение, месеци“ от секция „Основни данни“ на Формуляра за кандидатстване и съответно с указанията от раздел 18. „Минимален и максимален срок за изпълнение на проекта“ от условията за кандидатстване. |